Harilik kaljukress

Harilik kaljukress (Hornungia petraea) on ristõieliste sugukonda kaljukressi perekonda kuuluv üheaastane rohttaim.

Kasvukoht
Kasvab rannavallidel, kaljudel, kuivadel nõlvadel, kuivas kivises okasmetsas. Esineb paiguti, peamiselt läänesaartel. 

Kirjeldus
Violetse varjundiga, alusel tugevalt harunev taim. Lehed peenelt sulgjagused. Õitseb mais, juunis. Õied valged, neljatised. Kroonlehed on tupplehtede pikkused või veidi lühemad. Kõdrakesed ovaalsed, tihedas kobaras. Kõrgus 3,5–12 cm.

Ta on Eestis arvatud III kaitsekategooriasse (seisuga 2012).

Välislingid


Kategooria:Eesti kapsalaadsed
Kategooria:Ristõielised